wickkiey/tamil-wikipedia-chunked huggingface dataset:
# சுகரகசிய உபநிடதம்

## உள்ளடக்கம்

இந்துக் கடவுளான பிரம்மாவிடம் முனிவர்கள் தங்களுக்கு இந்த இரகசிய உபநிடதத்தைக் கற்பிக்கும்படி கேட்பதுடன் உரை தொடங்குகிறது. நான்கு வேதங்களைத் தொகுத்த வியாசரின் மகனான சுகர் தனக்கு கல்வி கற்க பிரம்மனிடம் ஆலோசனை கேட்டபோது, சிவனிடம் கற்றுக்கொண்டதை கற்பிப்பதாக பிரம்மா பதிலளித்தார். அதன்பிறகு உரையானது உரைநடை மற்றும் வசனங்களின் கலவையை சிவனுக்கும் சுகருக்கும் இடையேயான சொற்பொழிவாக செல்கிறது, சிவன் இந்த உபநிடதத்தை ஆறு பகுதிகளாகக் கூறுகிறார்.  
பிரணவ மந்திரத்துடன் ( ஓம் ) உரை தொடங்குகிறது. அறிவு, கவிதை அலகு, விதை, இலக்கு மற்றும் விடுதலையின் சக்தி ஆகியவற்றைக் கொண்டுள்ளது..  
**தத்துவமசி** என்பதில் **தத்** என்பது பரமகம்சரையும் வாமதேவரையும் குறிக்கிறது, **த்வம்** விஷ்ணுவையும் வசுதேவரையும் குறிக்கிறது. **அசி** என்பது அர்த்தநாரீசுவரரையும் நரசிம்மத்தையும் குறிக்கிறது என்று உரை வலியுறுத்துகிறது. இவை அனைத்தும், ஆன்மாவாக தனக்குள்ளும், எல்லா உயிரினங்களிலும், எல்லா இடங்களிலும் இருப்பதாக உபநிடதம் கூறுகிறது. இதையே வேதங்களின் ஆறு அங்கங்கள் கற்பிக்க வேண்டும் என்று உரை கூறுகிறது.  
இந்த அறிவு, குருவிடமிருந்து கேட்கப்பட வேண்டும். பின்னர் அதை முழுமையாகப் புரிந்துகொள்ளும் வரை சிந்திக்க வேண்டும், தியானிக்க வேண்டும் என்று சுகரகசிய உரை கூறுகிறது. இறுதியான பிரம்மத்தைப் புரிந்துகொள்பவர் பிரம்மனாக மாறுகிறார். சுகர் சிவனின் இந்த வழிகாட்டுதலைப் பின்பற்றினார். மேலும் பிரபஞ்சத்துடன் ஒன்றாகிவிடுகிறார். இளம் வயதிலேயே உலகத்திலிருந்து பிரிந்து, ஒரு ஆன்ம விடுதலையை அடைந்து சுதந்திரமான விடுதலையான வாழ்க்கையை வாழத் தொடங்கினார். ஆரம்பத்தில் வியாசர் தனது மகனின் பிரிவால் பாதிக்கப்பட்டிருந்தாலும், முழு பிரபஞ்சமும் அவரும் சுகரின் துறவறத்தால் மகிழ்ந்தனர்.
# சுகரகசிய உபநிடதம்

## இதனையும் பார்க்கவும்

- ஆத்ம உபநிடதம்
- ஜபால உபநிடதம்
- நிர்வாண உபநிடதம்
- யோகதத்துவ உபநிடதம்
# ஆயாக்கள் இல்லம்

, ஆண்டு 1900]]  
**ஆயாக்கள் இல்லம்** (**Ayahs' Home**), பிரித்தானியப் பேரரசில் காலனி ஆதிக்கத்தில் இருந்த தெற்காசியா, தென்கிழக்காசியா மற்றும் கிழக்காசியா நாடுகளில் வாழ்ந்த ஆங்கிலேயர்களின் குடும்பக் குழந்கதைகளை ஆயாக்கள் பராமரித்து வந்தனர். ஆங்கிலேயர்கள் தங்கள் பணி முடிந்து தாய் நாட்டிற்கு குடும்பத்தினருடன் திரும்பிய போது, குழந்தைகளை தொடர்ந்து பராமரிக்க ஆயாக்களையும் தங்களுடன் கப்பலில் இங்கிலாந்திற்கு அழைத்துச் சென்றனர்.  
இங்கிலாந்து சென்ற பின்னர் ஆங்கிலேயர்கள், தாங்கள் கூட்டிச் சென்ற ஆயாக்களை வேலையிலிருந்து நீக்கியதுடன், ஆயாக்கள் அவரவர் நாட்டிற்குச் செல்ல கப்பல் கட்டணச் சீட்டு அல்லது பணம் வழங்கவில்லை. எனவே தங்கள் எஜமானர்களால் கைவிடப்பட்ட, ஆதரவற்ற ஆயாக்கள் இலண்டன் மாநகரத் தெருக்களில் பிச்சையேந்தி, சாலையோரங்களில் படுத்துக் காலம் தள்ளினர்.
# ஆயாக்கள் இல்லம்

## ஆயாக்களின் இல்லம் துவங்குதல்

கைவிடப்பட்ட ஆயாக்களின் நலனில் கிறிஸ்தவ தொண்டு நிறுவனங்கள் அக்கறை கொண்டிருந்தது. இது ஆயாக்கள் இல்லத்தை நிறுவ வழிவகுத்தது. இது இந்திய ஆயாக்கள் மற்றும் சீன **அமாக்கள்** (ஆயாக்களைப் போலவே வேலை செய்தவர்கள்) இருவருக்கும் தங்குமிடத்தை வழங்கியது. கிழக்கு இலண்டனில் உள்ள ஆல்ட்கேட் பகுதியில் 1891ல் ஆயாக்கள் இல்லம் நிறுவப்பட்டது. பின்னர் ஆயாக்கள் இல்லம் 1900ஆம் ஆண்டில் கிழக்கு லண்டனில் உள்ள ஹாக்னியில் உள்ள 26, எட்வர்ட் சாலை, மேர் தெருவுக்கு மாற்றப்பட்டது. 1921ஆம் ஆண்டில் ஆயாக்கள் இல்லம் 4, மன்னர் எட்வர்ட் சாலையில் உள்ள பெரிய வளாகத்திற்கு மாற்றப்பட்டது. புதிய ஆயாக்கள் இல்லத்தில் முப்பது அறைகள் இருந்தது. வெள்ளை பிரித்தானிய குடும்ப முதலாளிகளால் இலண்டனுக்கு அழைத்து வரப்பட்ட ஆயாக்களில், ஒவ்வொரு ஆண்டும் சுமார் 100 ஆயாக்கள் இந்த இல்லத்தில் சில நாட்கள், வாரங்கள் அல்லது மாதங்கள் கூட தங்க வைக்கப்பட்டனர். அலட்சியமான முதலாளிகளால் கைவிடப்பட்ட அல்லது மோசமாக நடத்தப்பட்ட ஆயாக்களுக்கு இந்த இல்லம் அடைக்கலம் அளித்தது.  
இந்தியா போன்ற தெற்காசியா, தென்கிழக்காசியா நாடுகளுக்கு கப்பலில் பயணம் செய்யும் ஆங்கிலேயக் குடும்பங்களுடன் இந்த ஆயா இல்லத்தில் தங்கியிருந்த ஆயாக்களை தொண்டு நிறுவனத்தினர் உடன் அனுப்பி வைத்தனர். தங்கள் தாய் நாட்டிற்கு திரும்பும் வரை, ஆயாக்களுக்கு இலண்டன் நகரத்தின் ஆயா இல்லத்தில் தையல் தொழில், கம்பிளி நூலில் சிறு உடைகள் பின்னிதல், சித்திரத்தையல் போன்ற வேலைகள் கற்றுத் தரப்பட்டது.
# ஆயாக்கள் இல்லம்

## இதனையும் காண்க

- ஆயா
# அன்னா இயோ

**ஹன்னா இயோ** (மலாய்: *Hannah Yeoh*; ஆங்கிலம்: *Hannah Yeoh Tseow Suan*; சீனம்: 杨巧双); (பிறப்பு: சனவரி 9 1979); என்பவர் ஒரு மலேசிய அரசியல்வாதி ஆவார். 2022 டிசம்பர் 3-ஆம் தேதி முதல் மலேசிய அமைச்சரவையில் மலேசிய இளைஞர் விளையாட்டுத்துறை அமைச்சராகப் (*Minister of Youth and Sports*) பொறுப்பு ஏற்றுள்ளார்.  
முன்னதாக, இவர் முன்னாள் பிரதமர் மகாதீர் பின் முகமது; மற்றும் முன்னாள் துணைப் பிரதமர் வான் அசிசா வான் இஸ்மாயில்; ஆகியோரின் கீழ் பாக்காத்தான் அரப்பான் (PH) நிர்வாகத்தில் பெண்கள், குடும்பம் மற்றும் சமூக மேம்பாட்டு துணை அமைச்சராக (*Deputy Minister of Women, Family and Community Development*) சூலை 2018 முதல் பிப்ரவரி 2020 வரை பணியாற்றினார்.  
மலேசியாவின் முதல் பெண் சட்டமன்றத் தலைவர்; மற்றும் 34 வயதில் மலேசியாவின் மிக இளைய வயது சட்டமன்றத் தலைவர் எனும் சாதனையையும் படைத்து உள்ளார்.
# அன்னா இயோ

## பொது

இவர் சூன் 2013 முதல் ஏப்ரல் 2018 வரை சிலாங்கூர் மாநில சட்ட மன்றத்தின் 10-ஆவது சபாநாயகராகவும் (*Speaker of the Selangor State Legislative Assembly*), மார்ச் 2008 முதல் மே 2018 வரை சுபாங் ஜெயாவின் சிலாங்கூர் மாநில சட்டமன்ற உறுப்பினராகவும் (*MLA*) பணியாற்றினார்.  
அவர் பாக்காத்தான் அரப்பான் தலைமையிலான ஒற்றுமை அரசாங்கக் கூட்டணியின் ஓர் அங்கமான ஜனநாயக செயல் கட்சியின் (**DAP**) உறுப்பினரும் ஆவார். மார்ச் 2022 முதல் ஜசெகவின் உதவி தேசிய விளம்பரச் செயலாளராகவும் பணியாற்றி உள்ளார்.
# அன்னா இயோ

## பின்னணி

அன்னா இயோ, சுபாங் ஜெயாவில் (*Subang Jaya*) பிறந்தவர். சுபாங் ஜெயா தொடக்கப்பள்ளி, சுபாங் உத்தாமா இடைநிலைப் பள்ளியில் (*SMK Subang Utama*) படித்தவர். அதன் பிறகு ஆஸ்திரேலியாவில் உள்ள தாஸ்மானியா பல்கலைக்கழகத்தில் (*University of Tasmania*) தன் படிப்பைத் தொடர்ந்தார். 2013 பொதுத் தேர்தலில், சுபாங் ஜெயா சட்டமன்ற உறுப்பினராக இரண்டாவது முறையாக மீண்டும் தேர்ந்தெடுக்கப் பட்டார்.  
அவரின் மறுதேர்தலுக்குப் பிறகு, 21 ஜூன் 2013-இல், சிலாங்கூர் மாநிலச் சட்டமன்றத்தில், மலேசியாவின் முதல் பெண் சபாநாயகராகப் பதவியேற்றார். அப்போது அவருக்கு வயது 34. அத்துடன் மலேசியாவின் மிக இளைய சபாநாயகர் எனும் பெயரையும் பெற்றார்.
# அன்னா இயோ

## பின்னணி

### மலேசிய அமைச்சரவை பதவி

2018-ஆம் ஆண்டு மலேசியப் பொதுத் தேர்தலில், சிகாம்புட் மக்களவைத் தொகுதியில் போட்டியிட ஜனநாயக செயல் கட்சியால் தேர்ந்தெடுக்கப்பட்டார். அந்தத் தேர்தலில் அவர் வெற்றி அடைந்தார்.  
தேர்தலுக்குப் பின்னர் பாக்காத்தான் அரப்பான் கூட்டணி, அரசாங்க நிர்வாகப் பொறுப்பை ஏற்றதும், புதிய மலேசிய அமைச்சரவையில் அன்னா இயோ; பெண்கள், குடும்பம் மற்றும் சமூக மேம்பாட்டுக்கான துணை அமைச்சராக (*Deputy Minister of Women, Family, and Community Development*) நியமிக்கப் பட்டார்.
# அன்னா இயோ

## தனிப்பட்ட வாழ்க்கை

அன்னா இயோவுக்கு 4 உடன்பிறப்புகள் உள்ளனர். இவர் ஒரு முன்னாள் வழக்கறிஞர். இவரின் கணவரின் பெயர் **இராமச்சந்திரன் முனியாண்டி** (*Ramachandran Muniandy*). இவருக்கு **சாய் அதிரா ராம்** (*Shay Adora Ram*) மற்றும் **கயலி இமானி ராம்** (*Kayleigh Imani Ram*) என இரண்டு மகள்கள் உள்ளனர்.
# அன்னா இயோ

## தேர்தல் முடிவுகள்

**'''சிலாங்கூர் மாநில சட்டமன்றம்''': N31 சுபாங் ஜெயா**  
| 2008 | (**ஜசெக**) | **23,459** | **70.94%** | ஓங் சோங் சுவான் (மசீச) | 9,608 | 29.06% | 33,067 | 13,851 | 79.31% |  |
| --- | --- | --- | --- | --- | --- | --- | --- | --- | --- | --- |
| 2013 | (**ஜசெக**) | **40,366** | *'76.09%* | கான் மெங் பூ (மசீச) | 12,297 | 23.17% | 53,052 | 28,069 | 86.20% | } |  
**'''மலேசிய நாடாளுமன்றம்''': P117 சிகாம்புட் மக்களவைத் தொகுதி, கோலாலம்பூர்**  
| 2018 | (**DAP**) | **53,124** | **82.07%** | **லோக பால மோகன்** (MyPPP) | 7,422 | 11.47% | 77,956 | 45,702 | 83.72% |
| --- | --- | --- | --- | --- | --- | --- | --- | --- | --- |
| **முகமட் சோலே அப்துல் ரசாக்** (PAS) | 4,181 | 6.46% |  |  |  |  |  |  |  |
| 2022 | (**DAP**) | **68,438** | **80.05%** | **பிரபாகரன் வைத்திலிங்கம்** (GERAKAN) | 8,754 | 10.24% | 85,491 | 59,684 | 71.45% |
| **டேனியல் லிங் சியா சின்** (MCA) | 8,304 | 9.71% | } |  |  |  |  |  |  |
# ஒருங்கிணைந்த மலோனிக், மெத்தில்மலோனிக் அமிலசிறுநீர்

**ஒருங்கிணைந்த மலோனிக், மெத்தில்மலோனிக் அமிலசிறுநீர்** (*Combined malonic and methylmalonic aciduria*, **CMAMMA**), அல்லது **ஒருங்கிணைந்த மலோனிக், மெத்தில்மலோனிக் அமிலமிகைப்பு** (*combined malonic and methylmalonic acidemia*) என்பது ஒரு மரபியல்/பரம்பரை வளர்சிதை மாற்ற நோயாகும். இது மலோனிக் அமிலம் மற்றும் மெத்தில்மலோனிக் அமிலத்தின் உயர்ந்த அளவுகளால் வகைப்படுத்தப்படுகிறது. சில ஆய்வாளர்கள் இதனை மெத்தில்மலோனிக் அமிலமிகைப்பின் மிகவும் பொதுவான வடிவங்களில் ஒன்றாக இருக்கலாம் என்றும், வளர்சிதை மாற்றத்தின் மிகவும் பொதுவான பிறவிப் பிழைகளில் ஒன்றாக இருக்கலாம் என்று கருதுகின்றனர். இது எப்போதாவது கண்டறியப்படுவதால், இது பெரும்பாலும் கண்டறியப்படாமல் போகும்.
# ஒருங்கிணைந்த மலோனிக், மெத்தில்மலோனிக் அமிலசிறுநீர்

## இதன் அறிகுறிகள்

CMAMMA நோயின் மருத்துவ புறத்தோற்றவிளைவுகள் மிகவும் பன்முகத்தன்மை கொண்டவையாகவும் அறிகுறியற்றவையாகவும் உள்ளன. மேலும் இதுஇலேசான முதல் கடுமையான அறிகுறிகள் வரையும் இருக்கும். இந்த நோயின்அடிப்படை நோய்க்கூற்று உடலியக்கவியல் இன்னும் புரிந்து கொள்ளப்படவில்லை. பின்வரும் அறிகுறிகள் ஆய்வுக்கட்டுரைகளில் குறிப்பிடப்பட்டுள்ளன:  
- வளர்சிதை மாற்ற அமிலத்தன்மை
- கோமா
# ஒருங்கிணைந்த மலோனிக், மெத்தில்மலோனிக் அமிலசிறுநீர்

## நோய் கண்டறிதல் முறைகள்

பரவலான மருத்துவ அறிகுறிகள் இருப்பதனால் இது மற்றும் புதிதாகப் அறிமுகப்படுத்தப்பட்ட கண்டறியும் முறைகள் மூலம் பெரும்பாலும் அறியப்படுவதில்லை எனவே, CMAMMA வை ஒரு அங்கீகரிக்கப்படாத நோய் கண்டறியும் நிலை என்று கருதப்படுகிறது.
# நுபியன் ஒட்டகச்சிவிங்கி

**நுபியன் ஒட்டகச்சிவிங்கி** (***கிராப்பா கேமெலோபாடாலிசு கேமெலோபாடாலிசு***) என்பது ஒட்டகச்சிவிங்கியின் பரிந்துரைக்கப்பட்ட துணையினமாகும். இது எத்தியோப்பியா, கென்யா, உகாண்டா, தெற்கு சூடான் மற்றும் சூடானில் காணப்படுகிறது. இது தற்போது காங்கோ, எகிப்து மற்றும் எரித்திரியா மக்களாட்சிக் குடியரசின் காடுகளில் அழிந்து வருகிறது. நுபியன் ஒட்டகச்சிவிங்கி வடகிழக்கு ஆப்பிரிக்காவில் பரவலாகக் காணப்பட்டது. ஆனால் கடந்த மூன்று தசாப்தங்களில் இதன் எண்ணிக்கையில் 95% சரிவு காரணமாக முதன்முறையாக 2018-ல் பன்னாட்டு இயற்கைப் பாதுகாப்புச் சங்கம் இந்த துணையினத்தினை மிக அருகிய இனமாகப் பட்டியலிடப்பட்டது.
# நுபியன் ஒட்டகச்சிவிங்கி

## வகைப்பாட்டியலும் பரிணாமமும்

பன்னாட்டு இயற்கைப் பாதுகாப்புச் சங்கம் தற்போது ஒன்பது துணையினங்களைக் கொண்ட ஒரு வகை ஒட்டகச்சிவிங்கிகளை மட்டுமே அங்கீகரித்துள்ளது. இவற்றில் ஒன்று நுபியன் ஒட்டகச்சிவிங்கி.  
நுபியன் ஒட்டகச்சிவிங்கி பற்றிய லின்னேயஸின் விளக்கத்தைத் தொடர்ந்து, பல மாதிரிகள் 18ஆம் நூற்றாண்டின் இறுதியிலிருந்து மற்ற இயற்கை ஆர்வலர்கள் மற்றும் விலங்கியல் வல்லுநர்களால் வெவ்வேறு அறிவியல் பெயர்களின் கீழ் விவரிக்கப்பட்டுள்ளன. இவை அனைத்தும் இன்று *சிராபா கேமலோபார்டலிசிசு* ஒத்த சொற்களாகக் கருதப்படுகின்றன:  
- *சி. சி.* *ஏத்தியோபிகசு* ஓகில்பி, 1836
- *சி. சி.* *செனாரியென்சிசு* ட்ரூஸ்ஸார்ட்டின், 1898
- *சி. சி.* *டைபிகா* பிரைடன் , 1899
- *சி. சி.* *கான்கோயென்சிசு* லிடெக்கரின், 1903 ஆனால் இந்த முடிவுகள் உறுதியானவை அல்ல.
# நுபியன் ஒட்டகச்சிவிங்கி

## விளக்கம்

நுபியன் ஒட்டகச்சிவிங்கி கசுகொட்டை நிறப் புள்ளிகளையே தெளிவாகக் கொண்டுள்ளது. இது பெரும்பாலும் வெள்ளைக் கோடுகளால் சூழப்பட்டுள்ளது. அதே சமயம் அடியில் புள்ளிகள் இல்லை. நடுத்தர திமில் குறிப்பாக ஆண் ஒட்டகச்சிவிங்கியில் உருவாகிறது. நுபியன் ஒட்டகச்சிவிங்கியின் மிகவும் அசாதாரணமான பண்பு என்னவென்றால், முன்னங்கால்களின் அதீத நீளம். இது இவ்விலங்குக்கு ஒரு பெரிய முன்னேற்றத்தை அளிக்கிறது. இதனால் மெதுவாகச் செல்வதாயினும் மணிக்கு 30 மைல் வேகத்தில் நகரும்.
# நுபியன் ஒட்டகச்சிவிங்கி

## வாழ்விட மக்கள் தொகை

ஆப்பிரிக்காவில் எல்லா இடங்களிலும் ஒட்டகச்சிவிங்கிகள் காணப்பட்டன. நுபியன் ஒட்டகச்சிவிங்கி கென்யாவிலிருந்து எகிப்து வரை வட ஆப்பிரிக்கா முழுவதும் பரவலாக இருந்தது. ஒட்டகச்சிவிங்கி சவன்னா மற்றும் வனப்பகுதிகளில் வாழ்கிறது. நுபியன் ஒட்டகச்சிவிங்கி தற்போது கிழக்கு தெற்கு சூடான் மற்றும் தென்மேற்கு எத்தியோப்பியாவிலும், உகாண்டா மற்றும் கென்யாவிலும் தனிமைப்படுத்தப்பட்ட இடங்களிலும் வாழ்கிறது. 2010-ல் 250க்கும் குறைவான எண்ணிக்கைகளில் காடுகளில் வாழ்ந்தன. இருப்பினும் இந்த எண்ணிக்கை நிச்சயமற்றது. 2016ஆம் ஆண்டு நிலவரப்படி, 2,150 நுபியன் ஒட்டகச்சிவிங்கிகள் காடுகளிலிருந்தன என்று மதிப்பிடப்பட்டுள்ளது. இவற்றில் 1,500 ரோத்ஸ்சைல்டின் சுற்றுச்சூழல் வகையைச் சேர்ந்தவை. இப்போது மேற்கு எத்தியோப்பியாவில் 200க்கும் குறைவானவையும் கிழக்கு தெற்கு சூடானில் சுமார் 450 ஒட்டகச்சிவிங்கிகளும் வாழ்கின்றன. கென்யாவில் 800 மற்றும் உகாண்டாவில் 1,550 என்ற எண்ணிக்கையில் உள்ளன.]]
உரோத்ஸ்சைல்டின் ஒட்டகச்சிவிங்கி நுபியன் ஒட்டகச்சிவிங்கிக்கு ஒத்ததாகக் கருதப்பட்டால், இந்த உயிரலகு ஒட்டகச்சிவிங்கிகளுடன் இணைந்து வளரிட பொதுவான ஒட்டகச்சிவிங்கி வகைகளில் ஒன்றாகும். இது இல்லையென்றால், 2003ஆம் ஆண்டு வரை ஐக்கிய அரபு அமீரகத்தில் உள்ள அல் ஐன் உயிரியல் பூங்கா, விலங்குகளை இனப்பெருக்கம் செய்யும் மிகச் சில உயிரியல் பூங்காக்களில் ஒன்றாகும். நுபியன் ஒட்டகச்சிவிங்கி எகிப்தின் கிசா மிருகக்காட்சிசாலையில் வளர்க்கப்பட்டு இனப்பெருக்கம் செய்யப்படுகிறது.
# நுபியன் ஒட்டகச்சிவிங்கி

## மேலும் பார்க்கவும்

- ஜராஃபா (ஒட்டகச்சிவிங்கி), 1827-ல் எகிப்தின் முகமது அலி ஐரோப்பிய ஆட்சியாளர்களுக்கு பரிசளித்த மூன்று நுபியன் ஒட்டகச்சிவிங்கிகளில் மிகவும் பிரபலமானது.
# நுட்பம் - கவிதை இணைய இதழ்

**நுட்பம் ** எனும் பெயரில் கவிதை இணைய இதழ் உலக கவிதை தினமான மார்ச் 21ம் தேதி, 2022ஆம் ஆண்டு தொடங்கப்பட்டது. கவிதைகளுக்கும் கவிதைச் சார்ந்த பதிவுகளுக்குமான இணையதளமாக செயல்படுகிறது. தமிழ் இலக்கியத்தில் கவிதை எழுதுவோருக்கான ஒரு களமாகவும், கவிதையின் பல்வேறு பரிணாமங்களை முயற்சிக்கும் கவிஞர்களுக்கான களமாகவும் இருக்க வேண்டும் எனும் நோக்கத்தில் இரா.சந்தோஷ் குமார் என்பவரால் தொடங்கப்பட்டது. தமிழ் கவிதைகள், தமிழில் மொழிபெயர்க்கப்படும் கவிதைகளோடு, கவிதைச் சார்ந்த கட்டுரைகள், கவிதைத் தொகுப்பு குறித்தான விமர்சனங்கள், கவிஞர்கள் உடனான உரையாடல்கள் ஆகியவை வெளியாகின்றன. உரையாடல் பகுதியில் கவிஞர்கள் முதன் முதலாக வெளியிட்ட நூல், கவிஞர்களின் முதல் கவிதை பிரசுமான விபரம், உள்ளிட்ட கேள்விகளோடு ஒரு புதுமையான குறு நேர்காணலாக **“முதன் முதலாக”** எனும் தலைப்பின் கீழ் தொடர்ந்து வெளியாகிறது. நுட்பம் - பாட்கேஸ்ட் (Nutpam - Podcast) மூலமாக நுட்பம் இணையதளத்தில் வெளியாகும் கவிதைகள் ஒலி வடிவத்தில் ஒலிபரப்பு செய்யப்பட்டு வருகிறது. கவிதைகளை கேட்டுக்கொண்டே வாசிக்க இயலும். மார்ச் 21 - 2024 வரையிலும் முப்பது இதழ்கள் வெளியாகி உள்ளன.
# கூடல் நகர், மதுரை

**கூடல் நகர்** (*Koodal Nagar*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்திலுள்ள ஒரு புறநகர்ப் பகுதியாகும். ஜல்லிக்கட்டு விளையாட்டடிற்குப் புகழ் பெற்ற அலங்காநல்லூர் ஊருக்கு கூடல் நகர் வழியாகப் பயணம் செய்ய சாலை வசதிகள் உள்ளன. 2011 ஆம் ஆண்டுக்கு முன்னர் மதுரை மாநகராட்சியில் மொத்தம் 72 வார்டுகள் இருந்தன. அதன் பிறகு, மாநகராட்சி விரிவாக்கத்திற்காக இணைக்கப்பட்ட 28 வார்டுகளில் கூடல் நகர் பகுதியும் அடங்கும்.
# கூடல் நகர், மதுரை

## அமைவிடம்

கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள கூடல் நகர் பகுதியின் புவியியல் ஆள்கூறுகள் 9°57'51.5"N, 78°05'47.8"E (அதாவது, 9.964300°N, 78.096600°E) ஆகும்.
# கூடல் நகர், மதுரை

## அருகிலுள்ள ஊர்கள்

மதுரை, செல்லூர், கோரிப்பாளையம், விளாங்குடி, ஆரப்பாளையம் மற்றும் தத்தனேரி ஆகியவை கூடல் நகர் பகுதிக்கு அருகிலுள்ள முக்கிய ஊர்களாகும்.
# கூடல் நகர், மதுரை

## போக்குவரத்து

### சாலைப் போக்குவரத்து

மதுரை மாநகராட்சி பேருந்து சேவைகள் மூலம் கூடல் நகர் பயனடைகிறது. கூடல் நகர் பகுதியிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 7 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 8 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் கூடல் நகர் வழியாகப் பேருந்துகள் இயக்கப்படுகின்றன.
# கூடல் நகர், மதுரை

## போக்குவரத்து

### தொடருந்து போக்குவரத்து

கூடல் நகரில் தொடருந்து நிலையம் ஒன்று உள்ளது. மதுரை சந்திப்பு தொடருந்து நிலையம் வந்து சேரும் தொடருந்துகளில் சில, இந்த தொடருந்து நிலையத்தில் நின்று செல்கின்றன. மேலும், கூடல் நகரிலிருந்து கிளம்பி அமிர்தசரஸ் செல்லவும், மறு மார்க்கத்தில் அமிர்தசரஸிலிருந்து கிளம்பி கூடல் நகர் வந்து சேரும் பாரத் கௌரவ் தொடருந்து மூலமும் கூடல் நகர் மற்றும் அதனைச் சுற்றியுள்ள மக்கள் பயனடைகின்றனர். தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், கூடல் நகர் பகுதியிலிருந்து சுமார் 6.5 கி.மீ. தூரத்தில் உள்ளது.
# கூடல் நகர், மதுரை

## போக்குவரத்து

### வான்வழிப் போக்குவரத்து

கூடல் நகர் பகுதியிலிருந்து சுமார் 19 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.
# கூடல் நகர், மதுரை

## கல்வி

### பள்ளிகள்

கெஸ்விக் பொது பள்ளி மற்றும் புனித சூசையப்பர் மெட்ரிகுலேஷன் மேல்நிலைப் பள்ளி ஆகியவை கூடல் நகர் பகுதியிலுள்ள முக்கிய பள்ளிகளாகும்.
# கூடல் நகர், மதுரை

## அரசியல்

கூடல் நகர் பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# நாகர்கோவில் கணேச ஐயர்

நாகர்கோவில் எஸ் கணேச ஐயர் (NSG) (1905-1978) கன்னியாகுமரி மாவட்டம் நாகர்கோவிலில் பிறந்தார். இவர் ஒரு முக்கிய கருநாடக இசைக்கலைஞர் மற்றும் விரிவுரையாளர் ஆவார்.
# நாகர்கோவில் கணேச ஐயர்

## ஆரம்ப கால வாழ்க்கை

அண்ணாமலைப் பல்கலைக்கழகத்தில் சமஸ்கிருதப் பேராசிரியரான ஸ்ரீமான் ஸ்தாணு பாகவதருக்கும் திருவிதாங்கூர் இசைக் குடும்பத்தில் நாராயணிக்கும் மகனாகப் பிறந்தார். 1930 களின் முற்பகுதியில் மிருதங்கம் வாசிப்பதில் மேதையாக விளங்கினார். இவர் இசைக் கலைஞர்களால் NSG என அழைக்கப்பட்டார். சங்கீத பரம்பரையில் பிறந்த இவர் அவரது தந்தை ஸ்தாணு பாகவதர் மற்றும் அண்ணன் பத்மநாப ஐயர் ஆகியோரிடம் இசை கற்றார். குழந்தையாக இருக்கும்போது கதாகாலட்சேபத்தில் தாளத்துடன் ஒத்திசைந்து இவர் விளையாடியதைக் கண்ட திருவிதாங்கூர் மஹாராஜா இவரை மிருதங்கம் பயில ஊக்குவித்தார்.
# நாகர்கோவில் கணேச ஐயர்

## இசைப்பயணம்

கோவில் திருவிழாக்கள், நாகர்கோவில் மற்றும் அதன் சுற்றுப்புறங்களில் நடக்கும் திருமண நிகழ்ச்சிகளின் போது பல கருநாடக இசை நிகழ்ச்சிகளில் இசைப்பதன் மூலம் NSG தனது இசை பயணத்தை மிக இளவயதில் தொடங்கினார். அவற்றுள் குறிப்பிடத்தக்கவையாக,
- சௌடையா, முடிகொண்டான் வெங்கடராம ஐயர், செம்பை வைத்தியநாத பாகவதர், டைகர் வரதாச்சாரி போன்ற முக்கிய பிரமுகர்களுக்கு கச்சேரியில் மிருதங்கம் வாசித்தார்.
- சென்னை மியூசிக் அகடெமியின் ஆவணங்களின் படி இவர் அன்றைய முன்னணி பாடகர்களான ஸ்ரீ செம்மங்குடி சீனிவாச ஐயர், ஜிஎன்பி, முசிறி சுப்ரமணிய ஐயர், அரியக்குடி ராமானுஜ ஐயங்கார், நாகர்கோயில் ஹரிஹர ஐயர், முடிகொண்டான் வெங்கட்ராமையர், துவாரம் வெங்கடாந்தபுரம், மஹாராஜா ஆர். விஸ்வநாத ஐயர். முன்னணி இசைக்கலைஞர் சௌடையா, கும்பகோணம் சீதாராம ஐயர், திருவாலங்காடு சுந்தரேசியர், டி.கே. ஜெயராம ஐயர், ஸ்ரீ லால்குடி ஜெயராமன், ஆர்.கே.வெங்கடராம சாஸ்திரி, எம்.என்.சந்திரசேகர், வீணா பாலச்சந்தர், வி. தியாகராஜன் மற்றும் திருவிழிமழலை சுவாமிநாத பிள்ளை ஆகியோருக்கு கச்சேரிகளில் மிருதங்கம் வாசித்துள்ளார்.
- தூர்தர்சன் மற்றும் அகில இந்திய வானொலி ஆகியவற்றின் மூத்த இசைக்கலைஞர் ஆவார்.
- திருவிதாங்கார் அரச திருவிழா கொலுமண்டபத்தில் வாசித்துள்ளார்.
- திருவிசநல்லூர் அய்யாவாள் உற்சவம், லாகுடி திருவாதிரை விழா, நுங்கம்பாக்கம் அகஸ்தீஸ்வரர் திருவிழா மற்றும் டிசம்பர் மார்கழி திருவிழா ஆகியவை இவரது வழக்கமான கச்சேரிகள் ஆகும்.
- மயிலை சாய்கான சபா, ஸ்ரீ தியாகபிரம்ம பக்தஜன சபா, சரஸ்வதி கான சபா, பெரம்பூர் சங்கீத சபா (PSS), RR சபா, தமிழ் இசை மன்றம் போன்ற பல சபைகளில் அவர் பாடியுள்ளார்.
# நாகர்கோவில் கணேச ஐயர்

## விமரிசனம்

தினமணியில் கலையரங்கம் பகுதியில், ஸ்ரீ தியாகபிரம்ம பக்த ஜன சபையில் நாகர்கோவில் கணேச அய்யர்களின் வாசிப்புத் தெளிவு மற்றும் வேகத்தில் மிகச் சிறந்த வாசிப்பு என்று எழுத்தாளர் ஸ்ரீ கே.எம்.ரங்கசாமி கூறியிருக்கிறார். மிருதங்கத்தின் இரு பக்கங்களிலிருந்தும் மெல்லிசைப் பாய்ந்தது, முழு கச்சேரியிலும் பார்வையாளர்களால் ஒரு கடுமையான அடியைக் கூட கேட்க முடியவில்லை. நாகர்கோயில் ஹரிஹர அய்யருடன் சேர்ந்து அவரது மிருதங்கம் பாடுவது போல் இருந்தது என்றும் கூறியுள்ளார்.
# நேத்ரா (தொலைக்காட்சித் தொடர்)

**நேத்ரா** (*Nethra*) என்பது சன் தொலைக்காட்சியில் ஞாயிறுதோறும் பிற்பகல் 2 மணிக்கு ஒளிபரப்பாகும் பின்னர் திங்கள்கிழமை முதல் சனிக்கிழமை இரவு 10:30 மணிக்கு ஒளிபரப்பான திகில் நாடகத் தொடராகும். 4 டிசம்பர் 2022 அன்று தொடங்கிய இத்தொடரில் ஷிவானி தோமர், பிரேம் ஜேக்கப், பரத்வாஜ் ஆகியோர் முன்னணி கதாபாத்திரத்தில் நடித்துள்ளனர்.
# நேத்ரா (தொலைக்காட்சித் தொடர்)

## கதைச்சுருக்கம்

இச்சாதாரி நாகினியான நேத்ரா, உலக அமைதியைப் பாதுகாக்கும் சக்தி பொருந்திய நாகமணியைப் பெற வேண்டுமென்றால் ஒரு மனிதப்பிறவியைத் திருமணம் செய்ய வேண்டும். இதற்கான சுயம்வரத்தில் அவர் அர்ஜுன் என்ற இளவரசனைத் தேர்ந்தெடுக்கிறார். இதைப்பொறுக்காமல் சுயம்வரத்திற்கு வந்திருந்த கரண் என்ற அசுரன், அர்ஜுனைக் கொன்றான். இவ்வாறு நாகமணியை அடைவதற்கான போராட்டம் 6 ஜென்மங்களாகத் தொடர்ந்தது. ஒவ்வொரு முறையும் கரண் அர்ஜுனைக் கொன்று நாகமணியை அடைய முயற்சித்தான். ஆனால் நேத்ரா தன்னுயிரை மாய்த்துக்கொண்டு அடுத்தடுத்த ஜென்மத்தில் பிறந்துவந்தார்.  
தற்போது ஏழாவது மற்றும் கடைசி ஜென்மத்தில் உள்ள நேத்ரா, அர்ஜுன், கரண் ஆகிய மூவரும் தங்கள் முன்ஜென்ம நினைவின்றி வாழ்ந்து வருகின்றனர். ஆறு ஜென்மங்களாய் பரம விரோதிகளாக இருந்த அர்ஜுன் மற்றும் கரண் தற்போது உயிர் நண்பர்களாக உள்ளனர். அர்ஜுனின் அலுவலகத்தில் கரணின் தனிப்பட்ட செயலாளராக நேத்ரா பணியாற்றி வருகிறார்  
சிவன்கோவிலில் வசித்துவரும் வயதான பாட்டி ஒருவரின் உதவியால் நேத்ரா தன் முன்ஜென்ம நினைவுகளைப் பெற்று மீண்டும் நாகினியாக மாறுகிறார். கரணின் இடையூறுகளைக் கடந்து அர்ஜுனுடன் இணைந்து நாகமணியைப் பெற்று உலக அமைதியைப் பாதுகாப்பதே நேத்ராவின் நோக்கமாகும்.
# ஜார்ஜ் வில்லியம் கில்

**ஜார்ஜ் வில்லியம் கில்** *(George William Hill)* (மார்ச்சு 3, 1838 &ndash; ஏப்பிரல் 16, 1914) ஓர் அமெரிக்க வானியலாளரும் கணிதவியலாளரும் ஆவார். இவர் பொது அறிவியல் சமுதாயத்துடன் இணையாமல் விலகித் தனித்தே பணிபுரிகிறார், இவர் வான்கோள இயக்கவியலுக்கும் எளிய வகைநுண் கணிதக் கோட்பாட்டுக்கும் பல பங்களிப்புகளைச் (பெறுமதிகளைச்) செய்துள்ளார். இவரது பங்களிப்புகளின் முதன்மையை 1905 இல் பாயின்கேர் பாராட்டியுள்ளார். இவருக்கு 1909 இல் அரசு கழகத்தின் கோப்ளே பதக்கம், "கணித வானியல் ஆய்வுகளுக்காக", வழங்கப்பட்டது,இன்று இவர் கில் வகைநுண் சமன்பாட்டுக்காக நினைவுகூரப்படுகிறார்.
# ஜார்ஜ் வில்லியம் கில்

## இளமையும் கல்வியும்

இவர் நியூயார்க் மாநகரில் பிறந்தார். இவரது பெற்றோர் ஓவியரும் பொறிப்புப் பணியாளருமாகிய ஜான் வில்லியம் கில் ஆவார்; இவரது தாயார் காத்தரைன் சுமித் ஆவார். இவர்த ன எட்டாம் அகவையில் நியூ யார்க்கின் வெசுட்டு நியாக் பகுதிக்குக் குடும்பத்தோடு இடம்பெயர்ந்துள்ளார். இவர் உயர்நிலைப் பள்ளி படிப்பை முடித்ததும் உருட்செர்சு பல்கலைக்கழகத்தின் உருட்செர்சு கல்லுரியில் சேர்ந்து கல்வி பயிலும்போது இவருக்கு கணிதத்தில் ஆர்வம் முகிழ்த்துள்ளது.  
இவர் உருட்செர்சில் படிக்கும்போது இவருக்கு பேரா. தியோடோர் சுட்டிராங்கின் தாக்கம் ஏற்பட்டுள்ளது. சுட்டிராங்கு அமெரிக்க முன்னோடி கணிதவியலாளரும் வானியலாளருமான நாத்தேனியேல் போடிட்சின் நண்பர் ஆவார்.. சுட்டிராங்கு கில்லுக்கு சில்வெசுத்திரே இலாக்கிரோயிக்சு, அதிரியான் மேரி இலெகெந்திரே இருவரின் பெயர்பெற்ற கணிதப் பகுப்பாய்வு நூல்களையும் யோசப்பு உலூயிசு இலாகிரேஞ்சுவும்பியேர் சைமன் இலாப்பிளாசும் சிமேயந்தெனிசு பாய்சானும் கசுத்தாவ் தெ பொந்தேகவுலண்ட்டும் எழுதிய கணித இயக்கவியல், கணித வானியல் ஆகிய நூல்களயும் படிக்க ஊக்கமூட்டியுள்ளார்.  
கில் 1860 களின் தொடக்கத்தில், சார்லசு இயூகின் தெலவுனேவும் பீட்டர் ஆந்திரியாசு ஏன்சனும் எழுதிய நிலாக் கோட்பாட்டுப் பணிகளை ஆர்வமுடன் படித்தார். இப்படிப்பு கில்லின் பின்வந்த ஆய்வுகளுக்கு ஆர்வமும் ஊக்கமும் ததுள்ளது. ஜான் தானியேல் இரங்கிள் 1861 இல் இவரை கேம்பிரிட்ஜிலும் மசாசூசட்சிலும் உள்ள அமெரிக்க அரசு நாவாய் வான்காணக வழிகாட்டி அலுவலகத்தில்பணிபுரிய அழைத்தார்.  
உருட்செர்சு கல்லூரி 1862 இல் முதுகலை பட்டத்தை கில்லுக்கு வழங்கியது. கில் சில காலம் கேம்பிரிட்ஜில் இருந்துவிட்டுப் பிறகு வாசிங்டன் டி. சி. இருந்தார். என்றாலும், இவர் வெசுட்டு நியாக்கில் உள்ள குடும்பப் பண்ணையிலே கணிதவியலில் பணிசெய்யவே விரும்பி 1892 ஓய்வும் பெற்றார்.
# ஜார்ஜ் வில்லியம் கில்

## கணித வானியற்பணி

கில்லின் முதிர்நிலை ஆர்வு முப்பொருள் சிக்கல் சார்ந்த கணிதவியலில் கவனம் குவித்தது, பிறகு இவர் நாற்பொருள் சிக்கல் சார்ந்த ஆய்விலும் சூரியக் கோள்களின் வட்டணைகளைக் கண்க்கிடவும் புவியின் நிலா வட்டணையைக் கணக்கிடவும் ஈடுபட்டார். இவர் உயர்பொருண்மை வான்பொருட்களின் தாக்கமுள்ள ஒரு வான்பொருளின் இயக்கத்தை ஆய்வு செய்ய, சுழி விரைவு(திசைவேக) மேற்பரப்பு எனும் கருத்தினத்தை அறிமுகப்படுத்தினார். இவ்வகை வான்பொருள் மேற்பரப்பைச் சூழ்ந்த வெளி இப்போது கில் கோளம் என வழங்குகிறது. இந்த கோளம், குறிப்பிட்ட வாபொருளைச் சுற்றியமைந்த, துணைக்கோள்களை கைப்பற்றவல்ல கோளப்பகுதியைக் குறிக்கிறது.  
இவர் 1878 இல் புவியைச் சுற்றிவரும் நிலாவின் அறுதிலைகளின்(அண்மை, சேய்மை நிலைகளின்) தலையாட்டச் சிக்கலுக்கான தீர்வை முதன்முதலாக முடித்துவைத்தார். இது நிலாக் கோட்பாட்டில் அய்சக் நியூட்டனின் * இயற்கை மெய்யியலின் நெறிமுறைகள்* எனும் நூல் 1687 இல் எழுப்பிய அரிய சிக்கலாகும். '' of 1687. இத்தீர்வு இன்று இயற்பியலிலும் கணிதவியலிலும் "கில் வகைநுண் சமன்பாடு" என வழங்கும் சமன்பாட்டையும் அறிமுகப்படுத்தியது. மேலும், இது செவ்வியல் புளோக்குவெட் கோட்பாட்டையும் ஈந்தது .
# ஜார்ஜ் வில்லியம் கில்

## தாக்கமும் ஏற்பும்

கில்லின் பணிகள் பன்னாட்டு அறிவியல் சமுதாயத்தின் கவனத்தை ஈர்த்தன. 1894 இல் இவர் அமெரிக்கக் கணிதவியல் கழகத்தின் தலைவராகத் தேர்ந்தெடுக்கப்பட்டார். அதன் தலைவராக இரண்டு ஆண்டுகள் பணிபுரிந்தார். இவர் 1898 முதல் 1901 வரை கொலம்பியா பல்கலைக்கழகத்தில் விரிவுரையாற்றினார். என்றாலும் இவர்பால் சில மாணவர்கள் ஈர்ப்புற்றதால் அறுதியாக, தன் சம்பளத்தைப் பல்கலைக்கழகத்திடம் திருப்பித் தந்துவிட்டு, கல்வியகங்களில் பணி செய்வதைத் தவிர்த்து, தனியாக வெசுட்டு நியாக்கில் உள்ள தன் வீட்டில் பணிபுரியலானார்.  
கில்லின் * ஆய்வுப்பணித் திரட்டை* 1905-07 களில் கார்னிகி அறிவியல் நிறுவனம் பெயர் பெற்ற பிரெஞ்சு கணிதவியலாளரும் கோட்பாட்டு இயற்பியலாளருமான என்றி பாயின்கேரின் 12 பக்க அறிமுகத்துடன் வெளியிட்டது. இதில் 1878 ஆம் ஆண்டைய கட்டுரையான நிலாக் கோட்பாட்டு ஆய்வுகள் அதுவரை * வான்கோள இயக்கவியல் முன்னேற்றங்கள்* அனைத்தையும் சுருக்கமாகப் படம்பிடித்துக் காட்டுகிறது என விளக்குகிறார். இவர் கடைசி வாழ்நாளில் உடல் நலிவோடே காலம் கழித்தார். இவர் 1914 இல் வெசுட்டு நியாக்கில் இறந்தார்.இவர் திருமணமும் செய்யவில்லை; இவருக்குக் குழந்தைகளும் இல்லை.
# ஜார்ஜ் வில்லியம் கில்

## தகைமைகளும் விருதுகளும்

- அரசு வானியல் கழகத்தின் பொற்பதக்கம் (1887)
- தாமோயிசெயா பரிசு, பிரான்சு கல்வி நிறுவனம் (1898)
- கோப்ளி பதக்கம் அரசு கழகம், இலண்டன் (1909)
- புரூசு பதக்கம், பசிபிக் வானியல் கழகம் (1909)
- நிலாவின் கில் குழிப்பள்ளம் இவரது நினைவாகப் பெயரிடப்பட்டுள்ளது.
- சிறுகோள் 1642 கில் இவரது நினைவாகப் பெயரிடப்பட்டுள்ளது.
- *கில் கணித அறிவியல் மையம்*, புசுச்சு வளாகம், உருட்செர்சு பல்கலைக்கழகம் இவரது நினைவாகப் பெயரிடப்பட்டுள்ளது.
# முப்பீனைல் பாசுபைட்டு ஓசோனைடு

**முப்பீனைல் பாசுபைட்டு ஓசோனைடு** (*Triphenyl phosphite ozonide*) என்பது PO<sub>3</sub>(C<sub>6</sub>H<sub>5</sub>O)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒற்றை ஆக்சிசனை உருவாக்க இச்சேர்மம் பயன்படுகிறது.  
முப்பீனைல் பாசுபைட்டு ஓசோனைடு அமீன்களுடன் கலக்கும்போது, ஓசோனைடு ஒற்றை ஆக்சிசனாக உடைந்து முப்பீனைல் பாசுபைட்டை விட்டுச் செல்கிறது.
# நெல்பேட்டை

**நெல்பேட்டை** (*Nelpettai*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு மாநகரப் பகுதியாகும். நெல்பேட்டையில் முசுலீம்கள் அதிகம் வாழுகின்றனர். அசைவ உணவுப் பிரியர்களுக்குத் தேவைப்படும் மீன், ஆட்டிறைச்சி, கோழியிறைச்சி ஆகியவை விற்பனை செய்யும் கடைகள் நெல்பேட்டையில் அதிகம். அருகிலுள்ள கீழ வெளி வீதி, வடக்கு வெளி வீதி, தெற்கு வெளி வீதி, முனிச்சாலை, கீழ மாசி வீதி, வடக்கு மாசி வீதி, தெற்கு மாசி வீதி போன்றவை மக்கள் நெருக்கம் மிக்க முக்கியமான வீதிகளாகும். நெல்பேட்டையை ஒட்டிச் செல்லும் ஆல்பர்ட் விக்டர் மேம்பாலம் 133 ஆண்டுகளைக் கடந்து பயனளித்துக் கொண்டிருக்கிறது. மேலும், போக்குவரத்து நெரிசலைக் குறைக்க, ₹175.80 கோடி மதிப்பிலான பாலம் அமைக்கும் திட்டம் நெடுஞ்சாலைத்துறையால் செயல்படுத்தப்பட இருக்கிறது. இந்தப் பாலம் 3.2 கி.மீ. நீளமும் 12 மீட்டர் அகலமும் கொண்டதாக, நெல்பேட்டை அண்ணா சிலை சந்திப்பிலிருந்து மதுரை மாநகராட்சி அலுவலகம் எதிரே, மதுரை மாநகராட்சி பசுமைப் பூங்கா வரை கட்டப்படவிருக்கிறது. தசாப்தங்கள் பல கடந்து இன்னும் சுவைபட அசைவ உணவுகளை வழங்கிக் கொண்டிருக்கும் அம்சவல்லி பவன் அசைவ உணவகம், நெல்பேட்டையில் கீழ வெளி வீதியில் இயங்கிக் கொண்டிருக்கிறது.
# நெல்பேட்டை

## அமைவிடம்

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள நெல்பேட்டை பகுதியின் புவியியல் ஆள்கூறுகள் 9°55'23.2"N, 78°07'31.4"E (அதாவது, 9.923100°N, 78.125400°E) ஆகும்.
# நெல்பேட்டை

## அருகிலுள்ள ஊர்கள்

மதுரை, செல்லூர், தல்லாகுளம், கோரிப்பாளையம், சிம்மக்கல், யானைக்கல், கீழ வாசல், தெற்கு வாசல் மற்றும் ஆரப்பாளையம் ஆகியவை நெல்பேட்டைக்கு அருகிலுள்ள முக்கிய ஊர்களாகும்.
# நெல்பேட்டை

## போக்குவரத்து

### சாலைப் போக்குவரத்து

மதுரை மாநகரப் போக்குவரத்துக் கழகம் மூலம் அதிக அளவில் பேருந்து சேவைகள் நெல்பேட்டை பகுதி வழியாக நடைபெறுகின்றன. நெல்பேட்டையிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 2.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 2.5 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் நெல்பேட்டை வழியாகப் பேருந்துகள் இயக்கப்படுகின்றன.
# நெல்பேட்டை

## போக்குவரத்து

### தொடருந்து போக்குவரத்து

இங்கிருந்து சுமார் 2 கி.மீ. தூரத்திலேயே மதுரை சந்திப்பு தொடருந்து நிலையம் அமைந்துள்ளது.
# நெல்பேட்டை

## போக்குவரத்து

### வான்வழிப் போக்குவரத்து

அவனியாபுரத்தில் அமைந்துள்ள மதுரை வானூர்தி நிலையம், இங்கிருந்து சுமார் 12 கி.மீ. தொலைவிலுள்ளது.
# நெல்பேட்டை

## கல்வி

### பள்ளி

அரசுப் பள்ளியான மதுரை மாநகராட்சி உமறுப்புலவர் பள்ளி, நெல்பேட்டையில் இயங்கி வருகிறது.
# நெல்பேட்டை

## வர்த்தகம்

நெல்பேட்டையில், நெல் மற்றும் இதர தானியங்கள் கொள்முதல் மற்றும் விற்பனை அதிகளவில் நடைபெறுகின்றன.
# நெல்பேட்டை

## ஆன்மீகம்

### பள்ளிவாசல்

முசுலீம்கள் தொழுகைக்காக, நெல்பேட்டையில் சுங்கம் பள்ளிவாசல் ஒன்று உள்ளது.
# நெல்பேட்டை

## அரசியல்

நெல்பேட்டை பகுதியானது, மதுரை தெற்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# மக்னீசியம் ஓசோனைடு

**மக்னீசியம் ஓசோனைடு** (*Magnesium ozonide*) என்பது MgO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற ஓசோனைடு சேர்மங்களைப் போலல்லாமல், மக்னீசியம் ஓசோனைடு வழக்கமான சிவப்பு நிறத்திற்குப் பதிலாக வெண்மை நிறத்திலுள்ளது. தாழ் வெப்பநிலைகளில் மட்டும் மக்னீசியம் ஓசோனைடு நிலைப்புத்தன்மை கொண்டுள்ளது.
# மக்னீசியம் ஓசோனைடு

## தயாரிப்பு

-259 ° செல்சியசு வெப்பநிலையில் உள்ள மக்னீசியத்தின் மீது ஓசோனும் நைட்ரசன் வாயுவும் கலந்த கலவையை செலுத்துவதன் மூலம் மக்னீசியம் ஓசோனைடை உருவாக்கலாம்.  
<chem>O3 + Mg -> MgO3</chem>
# மக்னீசியம் ஓசோனைடு

## மக்னீசியம் பிசுஓசோனைடு

ஆர்கான் அச்சில் ஆர்கான் அல்லது கார்பன் மோனாக்சைடுடன் Mg(O<sub>3</sub>)<sub>2</sub> என்ற கட்டமைப்பில் சிக்கலான பிசுஓசோனைடு அணைவுச் சேர்மங்களையும் உருவாக்குகிறது.
# நௌகசா திகம்பர சமணக் கோயில்

சிற்பம், நௌகசா திகம்பர சமணக் கோயில்]]
**நௌகசா திகம்பர சமணக் கோயில்** (**Naugaza Digambar Jain temple**) சாந்திநாதருக்கு அர்ப்பணிக்கப்பட்டது. இக்கோயில் இந்தியாவின் இராஜஸ்தான் மாநிலத்தின் அல்வார் மாவட்டத்தில் உள்ள இராஜ்கர் எனும் நகரத்தில் அமைந்துள்ளது. கூர்ஜர-பிரதிகார மன்னர் முதலாம் மகிபாலன் இக்கோயிலை கிபி 922ல் நிறுவினார். இக்கோயில் மூலவர் சாந்திநாதர் ஆவார். சாந்திநாதர் சமண சமயத்தின் 16வது தீர்த்தங்கரர் ஆவார். இக்கோயில் திகம்பரர் சமணப் பிரிவினருக்கு உரியது. தற்போது இக்கோயிலை இந்தியத் தொல்லியல் ஆய்வகம் பராமரிக்கிறது.
# நௌகசா திகம்பர சமணக் கோயில்

## இதனையும் காண்க

- சமணப் புனிதத் தலங்கள்
# அமோனியம் ஓசோனைடு

**அமோனியம் ஓசோனைடு** (*Ammonium ozonide*) என்பது H<sub>4</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் நேர்மின் அயனியும் (NH4<sup>+</sup>) O3<sup>−</sup>) எதிர்மின் அயனியும் சேர்ந்து மிகையளவு ஆக்சிசனுடன் இச்சேர்மம் உருவாகிறது. கார ஓசோனைடுகள் போல அமோனியம் ஓசோனைடும் சிவப்பு நிறத்தில் ஒரு திண்மமாகக் காணப்படுகிறது. அமோனியம் ஓசோனைடு குறைந்த வெப்பநிலையில் நிலைப்புத் தன்மையுடன் இருக்கும். ஆனால் அது -70 ° செல்சியசுக்கு அதிகமான வெப்பநிலையில் அமோனியம் நைட்ரேட்டாக சிதைகிறது.
# அமோனியம் ஓசோனைடு

## தயாரிப்பு

நீர்ம அமோனியாவில் வாயுநிலை ஓசோனை -110 ° செல்சியசு வெப்பநிலையில் குமிழிப்பதன் அமோனியம் ஓசோனைடு தயாரிக்கப்படுகிறது. இந்த முறையில் குறைந்த அளவு விளைபொருளே கிடைக்கிறது.
:  
அம்மோனியம் ஓசோனைடானது அமோனியம் நைட்ரேட்டு, ஆக்சிசன் வாயு மற்றும் தண்ணீராக சிதைகிறது. மேலே உள்ள வினையானது அதிக வெப்பநிலையில் மேற்கொள்ளப்பட்டால் இந்த சிதைவுப் பொருட்கள் உடனடியாக விளைகின்றன. ஓசோனைடு உருவாகாமல் போகும் என்பதும் குறிப்பிடத்தக்கதாகும்.  
:
# நீலகண்டர் கோயில்

, இராஜஸ்தான்]]  
**நீலகண்டர் கோயில்** (**Neelkanth temple**), இந்தியாவின் இராஜஸ்தான் மாநிலத்தின் அல்வார் மாவட்டத்திலுள்ள சரிஸ்கா தேசியப் பூங்கா அருகில் உள்ள மலைக்குன்றில் அமைந்த இந்து சமயக் கடவுளான நீலகண்டர்ருக்கு அர்ப்பணிக்கப்பட்ட கோயில் ஆகும். இக்கோயில் கிபி 6-9ஆம் நூற்றாண்டுகளுக்கு இடையே கூர்ஜர-பிரதிகாரப் பேரரசின் அல்வார் பகுதியின் சிற்றரசன் பரமேஸ்வர மாதனதேவனால் கட்டப்பட்டது.
இக்கோயில் சிற்பங்களில் சில காமரசத்தை வெளிப்படுத்தும் விதமாக உள்ளது. இக்கோயில் தற்போது இந்தியத் தொல்லியல் ஆய்வகம் பராமரிக்கிறது.
# நீலகண்டர் கோயில்

## இதனையும் காண்க

- நௌகசா திகம்பர சமணக் கோயில்
# கும்பாரிய சமணக் கோயில்கள்

**கம்பாரிய சமணக் கோயில்கள்** (**Kumbharia Jain temples**), 5 சமணக் கோயில்களின் தொகுப்பாகும். இவைகள் இந்தியாவின் குஜராத் மாநிலத்தின் பனஸ்கந்தா மாவட்டத்திலுள்ள கும்பாரிய கிராமத்தில் அமைந்துள்ளது. கிபி 1062–1231 காலகட்டங்களில் சோலாங்கி மன்னர்கள் முதலாம் பீமதேவன், முதலாம் கர்ணதேவன் & செயசிம்ம சித்தராசன் ஆகியோரால் இக்கோயில்கள் கட்டப்பட்டு, மகாவீரர், பார்சுவநாதர், சாந்திநாதர், நேமிநாதர் மற்றும் சம்பவநாதர் ஆகியோருக்கு அர்ப்பணிக்கப்பட்டது. இவைகள் குஜராத்-இராஜஸ்தான் கட்டிடக்கலையில் கட்டப்பட்டது. கோயில் சுவர்கள் அழகிய சிற்பங்கள் செதுக்கப்பட்டுள்ளது. ஆனந்த்ஜி கல்யாண்ஜி அறக்கட்டளையால் இக்கோயில்கள் நிர்வகிக்கப்படுகிறது.
# கும்பாரிய சமணக் கோயில்கள்

## இதனையும் காண்க

- சமணப் புனிதத் தலங்கள்
- குஜராத்தில் சமணம்
# ஜெரெமி சேக்கர்லி

** ஜெரெமி (ஜெர்மையா) சேக்கர்லி** *(Jeremy [Jeremiah] Shakerley)* (நவம்பர் 1626 – ) கணியவியல்(சோதிடம்) மர்புக் குடும்பத்தில் தோன்றிய ஓர் ஆங்கிலேய வானியலாளர் ஆவார். ஆனால், இவர் நோக்கீட்டு அணுகுமுறையல்ப் பின்பற்றியதால் தன் சமகாலப் பணிகளை அறிவியல் மனப்பான்மையோடு திறனாய்வுக்கு உட்படுத்தினார்.  
இவர் மேற்கு யார்க்சயரில் காலிபாக்சு எனுமிடத்தில் பிறந்தார். இவரது தந்தையார் வில்லியம் சேக்கர்லி; தாயார்யூடித் பிரிகே ஆவார். இவர் இலவசப் பள்ளியில் அயர்லாந்தில்படித்தார். அங்கு கலவரம் வெடிக்கவே வீடு திரும்பியுள்ளார். இவர் 1647 இல் இருந்து கணிதவியல் படிப்பதில் ஆழ்ந்து கவனம் செலுத்தியுள்ளார். மேலும், வில்லியம் இலில்லி எனும் கணிய வல்லுனருடன் தொடர்பிலும் இருந்துள்ளார். இவர் வானியல் நடைமுறைவழி ஒளிமறைப்பை முன்கணிப்பதையும் கணியம் சொல்லுவதை மேம்படுத்தவும் முடியும் என நம்பியுள்ளார். இவர் ஜான் சுட்டீவன்சன் கீழ் கெப்ளர் பட்டியல்களைப் பயன்படுத்திக் கணக்கீடுகளைச் செய்து பணிபுரிந்தார். மேலும், சிலகாலம் இவர் கிறித்தொபர் கேரி எனும் புரவலரின் கீழும் பணிபுரிந்துள்ளார். இவர் In 1649 இல் வின்சென்ட் விங்கின் பணியைத் திறனாய்வு செய்யத் தொடங்கி, *யுரேனியா பிராக்ட்டிக்கா நூல் பகுப்பாய்வு* எனும் நூலை வெளியிட்டார். அதிலுள்ள வின்சென்ட் விங்கும் வில்லியம் இலேபவுர்னேவும் இழைத்த பிழைகளையும் பொருத்தமற்றவற்றையும் வெளிப்படுத்தினார். இவர் ஜெரெமையா அராக்சின் ஆய்வை ஆழமாகப் படித்து நிலாவின் இயக்கவியல் பற்றிய சிறந்த புரிதலுக்கு வந்துள்ளார்.  
இவரது முன்கணிப்புகள் 1653 இல் இராபெர்ட்டாலும் வில்லியம் இலேபவுர்னேவாலும் *டேபுலே பிரித்தானிக்கே, அதாவது, பிரித்தானியப் பட்டியல்கள் * எனும் நூலாக வெளியிடப்பட்டுள்ளன. இவர் 1651 இல் நிகழப் போவதாக க்ணிக்கப்பட்ட, அறிவன்(புதன்) கோளின் கடப்பை நோக்கீடுகள் செய்ய, இந்தியாவுக்குச் சென்றார். இந்தியாவில் இருந்தபோது இவர் சூரத்தின் அகலாங்கை "*21 பாகைகளும்* கூட, * 10' இல் இருந்து 15 ' வடக்கிலும்*" இருந்ததாக இலண்டனில் இருந்த என்றி ஆசுபோர்னுக்கு எழுதி அறிவித்துள்ளார் . இவர் இதியக் கணியர்கள் நிலா ஒளிமறைப்புகளைப் பிழையின்றிக் கணித்தலை கவனித்தார். எனவே அவர்களின் முறைகளை ஆராயலானார். பிறகு இவரைப் பற்றிய தகவல் ஏதும் கிடைக்கவில்லை. எனவே, இவர் இந்தியாவில் இறந்திருக்கலாம் எனக் கருதப்பட்டது.
# அஃப்ரீன் பாத்திமா

**அஃப்ரீன் பாத்திமா** (*Afreen Fatima*) இந்திய மாணவர் தலைவராகவும் சகோதரத்துவ இயக்கத்தின் தேசிய செயலாளராகவும் உள்ளார். இந்திய அரசின் முசுலீம்-விரோதக் கொள்கைகளுக்கு எதிராக குரல் எழுப்பி வருகிறார்.  
சவகர்லால் நேரு பல்கலைக்கழகத்தில் மொழியியலில் முதுநிலை பட்டம் படித்து வருகிறார். அங்கு அவர் மொழிப் பள்ளியில் இருந்து ஜவஹர்லால் நேரு பல்கலைக்கழக மாணவர் சங்கத்தில் 2019-20 ஆம் ஆண்டு தேர்ந்தெடுக்கப்பட்ட கவுன்சிலராகவும் பணியாற்றுகிறார். இலக்கியம் மற்றும் கலாச்சார ஆய்வுகள். சகோதரத்துவ இயக்கம் - பாப்சா கூட்டணியின் வேட்பாளராக, "ஒடுக்கப்பட்டவர்களின் ஒற்றுமை" என்ற அமைப்பை வலுப்படுத்தினார். பிரதிநிதித்துவம், பாகுபாடு மற்றும் அடையாள வலியுறுத்தல் பிரச்சினைகளை எழுப்பினார். முன்னதாக 2018-19 அமர்வுக்கு அலிகார் முசுலிம் பல்கலைக்கழகத்தில் மகளிர் கல்லூரி மாணவர் சங்கத்தின் தலைவராக தேர்ந்தெடுக்கப்பட்டார். 2019 ஆம் ஆண்டு தொடங்கிய குடியுரிமை திருத்தச் சட்டத்துக்கு எதிரான எதிர்ப்புப் போராட்டத்தில் இவர் தீவிரமாக பங்கேற்றதாக அறியப்படுகிறது.  
பாஜகவின் தேசிய செய்தித் தொடர்பாளர் சம்பித் பத்ரா இவரது உரையின் ஒரு சிறிய பகுதியை சமூக ஊடகத்தில் பதிவு செய்த பின்னர் அஃப்ரீன் பல நாட்கள் நீண்ட ஊடக விசாரணையை எதிர்கொண்டார். 2022 ஆம் ஆண்டு சூன் திங்களில் நுபுர் சர்மாவின் அவமதிப்புக் கருத்துக்கு எதிராக வன்முறைப் போராட்டத்தில் ஈடுபட்டதாகக் குற்றம் சாட்டப்பட்டதால், பிரயாக் ராச்சு நகரில் உள்ள அஃப்ரினின் வீடு அதிகாரிகளால் இடிக்கப்பட்டது.
# பவகர் சமணக் கோயில்கள்

களின் சிற்பங்கள்]]
கோயிலின் கருவறை]]
கோயில்]]
கோயில்]]
**பவகர் மலை சமணக் கோயில்கள்** (**Jain temples, Pavagadh**), இந்தியாவின் மத்திய குஜராத்தில் உள்ள பஞ்சமகால் மாவட்டத்தில் உள்ள பாவாகத் நகரத்தில் உள்ள பவகர் மலையில் அமைந்துள்ளது. பவகர் மலை சம்பானேர்-பாவாகேத் தொல்லியல் பூங்காவின் ஒரு பகுதியாகும். இச்சமணக்கோயில்கள் அகமதாபாத்திற்கு தென்கிழக்கே 152 கிலோ மீட்டர் தொலைவில் உள்ளது. பவகர் மலையில் 7 சமணக் கோயில்களை கிபி 13-ஆம் நூற்றாண்டில் மன்னர் வாஸ்துபாலன் என்பவரால் நிறுவப்பட்டு ரிசபநாதர், பார்சுவநாதர், சந்திரபிரபா மற்றும் சுபர்சுவநாதர் ஆகியோர்களுக்கு அர்ப்பணிக்கப்பட்டது..
# பவகர் சமணக் கோயில்கள்

## இதனையும் காண்க

- சமணப் புனிதத் தலங்கள்
- குஜராத்தில் சமணம்
# அப்காபூர் சமணக் கோயில்கள்

**அப்காபூர் சமணக் கோயில்கள்**, இந்தியாவின் குஜராத் மாநிலத்தின் சபர்கந்தா மாவட்டத்தில் உள்ள அப்காபூர் எனுமிடத்தில் உள்ள போலோ காட்டில் 12 கோயில்களுடன் அமைந்துள்ளது. சமண சமயத்தின் தீர்த்தங்கரர்களான ரிசபநாதர், பார்சுவநாதர் மற்றும் நேமிநாதர் ஆகியோருக்கு அர்பணிக்கப்பட்ட இக்கோயில்கள் 15-ஆம் நூற்றாண்டில் கட்டப்பட்டது. தற்போது இக்கோயில்கள் சிதிலமைடைந்த நிலையில் உள்ளது.
# அப்காபூர் சமணக் கோயில்கள்

## இதனையும் காண்க

- சமணப் புனிதத் தலங்கள்
- குஜராத்தில் சமணம்
# சிலாங்கூர் மாநில சட்டமன்றம்

**சிலாங்கூர் மாநில சட்டமன்றம்** அல்லது **சிலாங்கூர் சட்டப் பேரவை** (மலாய்: *Dewan Negeri Selangor*; ஆங்கிலம்: *Selangor State Legislative Assembly*; சீனம்: 雪兰莪州议会) என்பது மலேசியா, சிலாங்கூர் மாநிலத்தின் சட்டப் பேரவையாகும்.  
மலேசியாவின் 13 மாநிலங்களில் ஒன்றான சிலாங்கூர் மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும்.  
சிலாங்கூர் மாநிலத்தின் தலைநகரமான சா ஆலாம் நகரில் அமைந்து இருக்கும் சுல்தான் சலாவுதீன் கட்டிடத்தில் *(Bangunan Sultan Salahuddin Abdul Aziz Shah)*; சிலாங்கூர் மாநிலப் பேரவை கூடுகிறது.  
இந்தப் பேரவை மாநிலத்தின் 56 தொகுதி இடங்களைக் கொண்டது. தீபகற்ப மலேசியா மாநிலங்களின் 11 சட்டமன்றங்களில் இதுவும். 2008-ஆம் ஆண்டு முதல், சட்டமன்ற நடவடிக்கைகள் இணையத்தின் மூலமாக நேரடியாக ஒளிபரப்பப்படுகின்றன.
# சிலாங்கூர் மாநில சட்டமன்றம்

## பொது

சிலாங்கூர் மாநில சட்டமன்றம் சிலாங்கூர் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும்.  
ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும்.  
சிலாங்கூர் மாநில சட்டமன்றம் ஒரு நாடாளுமன்றத்தைப் போல இயங்குகிறது. சிலாங்கூர் மாநில சட்டமன்றம் சிலாங்கூர் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை சட்டமன்றம் கலைக்கப்பட வேண்டும்.
# சிலாங்கூர் மாநில சட்டமன்றம்

## பொது

### சபாநாயகர் தலைமை

சிலாங்கூர் மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் நிங் சுயீ லிம் (*Ng Suee Lim*).  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் (முதலமைச்சர்) தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# சிலாங்கூர் மாநில சட்டமன்றம்

## சிலாங்கூர் மாநிலத்தின் வரலாறு

15-ஆம் நூற்றாண்டில் சிலாங்கூர் மாநிலத்தை மலாக்கா சுல்தானகம் ஆட்சி செய்து வந்தது.  
1511-இல் போர்த்துகீசியர்களிடம் மலாக்கா வீழ்ச்சி அடைந்தது. அதன் பின்னர், மலாக்காவையும் அதைச் சார்ந்த நிலப் பகுதிகளையும் ஆட்சி செய்வதற்கு ஜொகூர் அரசு, அச்சே அரசு, சயாமிய அரசு, போர்த்துகீசியர்கள், டச்சுக்காரர்கள், போன்றவர்கள் போட்டி போட்டனர்.
# சிலாங்கூர் மாநில சட்டமன்றம்

## சிலாங்கூர் மாநிலத்தின் வரலாறு

### பூகிஸ் மக்கள்

ஒரு காலக் கட்டத்தில் சிலாங்கூரின் பல பகுதிகளில் ஈயம் இருப்பது கண்டிபிடிக்கப்பட்டது. இதுவும் சிலாங்கூரைக் கைப்பற்றுவதற்கு ஒரு தூண்டுகோலாக அமைந்தது. 1641-இல் போர்த்துகீசியர்களிடமிருந்து மலாக்காவை டச்சுக்காரர்கள் கைப்பற்றினர். அவர்கள் சுலாவாசித் தீவிலிருந்து பூகிஸ் மக்களைச் சிலாங்கூருக்கு கொண்டு வந்தனர்.  
பூகிஸ்காரர்கள் தான் இப்போதைய சிலாங்கூர் சுல்தானகத்தை அமைத்தவர்கள் ஆகும். அப்போது சிலாங்கூரின் முதல் தலைநகரமாகக் கோலா சிலாங்கூர் இருந்தது. 1766-இல் கோலா சிலாங்கூர் அமைக்கப்பட்டது.  
அதற்கு முன்னர் சிலாங்கூரின் பல்வேறு பகுதிகளில் மினாங்கபாவ் இனத்தவர் இருந்தனர். பூகிஸ்காரர்களின் வருகையால் மினாங்கபாவ் இனத்தவர் நெகிரி செம்பிலான் மாநிலப் பகுதிகளுக்குப் புறம் தள்ளப்பட்டனர். மினாங்கபாவ் இனத்தவர், இந்தோனேசியாவின் சுமத்திரா தீவில் இருந்து குடியேறியவர்கள். இவர்கள் சிலாங்கூரில் 100 ஆண்டுகளுக்கும் மேலாக அதிகாரத்தில் இருந்து வந்தனர்.
# சிலாங்கூர் மாநில சட்டமன்றம்

## சிலாங்கூர் மாநிலத்தின் வரலாறு

### சிலாங்கூர் மாநிலத்தின் அரசியல்

19-ஆம் நூற்றாண்டில் சிலாங்கூர் மாநிலத்தில் பெரிய அளவிலான பொருளாதார மாற்றங்கள் ஏற்பட்டன. ரப்பர் உற்பத்தியில் உயர்வு, பெருமளவில் ஈயக் கனிவள இருப்பு போன்றவை சிலாங்கூர் மாநிலத்தின் அரசியலிலும் மாற்றங்களை ஏற்படுத்தின.  
ஈய இருப்புகள் சீனர்களை அதிகமாகக் கவர்ந்தன. ஆயிரக் கணக்கான சீனர்கள் சீனாவில் இருந்து குடியேறினர். இவர்கள் சிலாங்கூரில் தங்களுக்குள் இரகசியக் கும்பல்களை உருவாக்கிக் கொண்டனர். சிலாங்கூரின் நிலப் பகுதிகளின் பிரபுகளாக இருந்தவர்களுடன் இணைந்து கொண்ட இரகசியக் கும்பல்கள் ஈயச் சுரங்கங்களைத் தங்களின் கட்டுப்பாட்டிற்குள் கொண்டு வந்தனர்.
# சிலாங்கூர் மாநில சட்டமன்றம்

## சிலாங்கூர் மாநிலத்தின் வரலாறு

### பிராங்க் சுவெட்டன்காம்

இந்த இரகசிய கும்பல்கள் வன்முறைகளில் ஈடுபட்டு சிலாங்கூரில் சமூக, பொருளாதாரப் பேரழிவுகளை ஏற்படுத்தின. இதுவே பிரித்தானியர்களின் அடக்கி ஆளும் தன்மைக்கு வழிகோலியது. பிரித்தானியர்கள் அந்த வாய்ப்புகளை நன்கு பயன்படுத்திக் கொண்டனர். அதன் விளைவாக 1874-இல் சிலாங்கூர் சுல்தான் ஒரு பிரித்தானிய ஆளுநரை ஏற்றுக் கொள்ள வேண்டிய கட்டாய நிலைமையும் ஏற்பட்டது.  
பிரித்தானியர்கள் உருவாக்கிய ஒரு நிலைத் தன்மையினால் சிலாங்கூர் மீண்டும் வளம் பெற்றது. 1896-இல் பிராங்க் சுவெட்டன்காம் என்பவர் சிலாங்கூரின் பிரித்தானிய ஆளுநராக இருந்தார். அவர் சிலாங்கூரை மலாயா கூட்டமைப்பு மாநிலங்கள் அமைப்பில் இணைத்தார். அந்த அமைப்பில் ஏற்கனவே நெகிரி செம்பிலான், பேராக், பகாங் மாநிலங்கள் உறுப்பியம் பெற்று இருந்தன. அந்த அமைப்பின் தலைநகரம் கோலாலம்பூரில் இருந்தது.
# சிலாங்கூர் மாநில சட்டமன்றம்

## தற்போதைய சிலாங்கூர் சட்டமன்றம் (2022)

| **அரசு + நம்பிக்கை ஆதரவு** | **எதிரணி** |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **பாக்காத்தான்** | **பெஜுவாங்** | **வாரிசான்** | **பாரிசான்** | **பெரிக்காத்தான்** | **பங்சா** |  |  |  |  |
| **40** | **3** | **1** | **5** | **5** | **2** |  |  |  |  |
| **19** | **15** | **6** | **5** | **4** | **1** |  |  |  |  |
| **பிகேஆர்** | **ஜசெக** | **அமாணா** | **பெஜுவாங்** | **வாரிசான்** | **அம்னோ** | **பெர்சத்து** | **பெர்சத்து** | **பங்சா** | } |
# சிலாங்கூர் மாநில சட்டமன்றம்

## மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்
# நீபா

***நீபா*** (*Nepa*) என்பது தண்ணீரில் காணப்படும் தேள் போன்ற பூச்சிகளாகும். இவை *நெபிடே* குடும்பத்தைச் சேர்ந்த ஒரு பேரினமாகும். வடக்கு அரைக்கோளத்தில் உள்ள நன்னீர் வாழ்விடங்களில் ஆறு சிற்றினங்கள் காணப்படுகின்றன.
# நீபா

## உடலமைப்பு

இவை முட்டை வடிவ உடல் கொண்டவை. நீர் வாழ் பூச்சிகளான இவை இறை கவ்வும் முன்கால்களைக் கொண்டுள்ளன. நெபிடேயின் மற்ற உறுப்பினர்களைப் போலவே, இவை வயிற்று முனையப் பகுதியில் ஒரு இணை இழுக்க முடியாத மலவாய் கொம்புகள் போன்ற சுவாசக் குழாய்களைக் கொண்டுள்ளன. இது இவற்றை பெலோசுடோமாடிடேவிலிருந்து வேறுபடுத்திக் காட்டுகிறது. இவற்றின் முதன்மையான உணவுகள் மற்ற பூச்சிகள் மற்றும் சிறிய நீர் வாழ் முதுகெலும்பிகள் ஆகும். இவற்றைக் கையாளும் போது இவை வலிமிகுந்த கடியை ஏற்படுத்தலாம்.
# நீபா

## சொற்பிறப்பியல்

'நீபா' என்பது 'தேள்' அல்லது 'நண்டு' என்பதற்கான பண்டைய இலத்தீன் வார்த்தையாகும்.
# நீபா

## சிற்றினங்கள்

பின்வரும் சிற்றினங்கள் *நீபா*வில் சேர்க்கப்பட்டுள்ளன. அவை:  
- *நீபா அனோப்தல்மா* தீகு மற்றும் பலர் <small>1994</small> (பார்க்க மொவிலி குகை )
- *நீபா அபிகுலட்டா* <small>உக்லர், 1862</small>
- *நீபா சினெரியா* <small>லின்னேயஸ், 1758</small> - **மாதிரி இனம்**
- *நீபா டால்பூசி* <small>எசாகி</small>, <small>1928</small>
- *நீபா கிராண்டிஸ்* <small>லின்னேயஸ், 1758</small>
- *நீபா ஹாஃப்மன்னி* <small>எசாகி, 1925</small>
- *நீபா மான்டீல்சென்சிசு* <small>நீல், 1988</small>
- *நீபா பிளானா* <small>சுல்சர், 1776</small>
- *நீபா ரெமி* <small>பாய்சன்</small> <small>, 1961</small>
- *நீபா ருப்ரா* <small>லின்னேயஸ், 1758</small>
- *நீபா ரஸ்டிகா* <small>பேப்ரிசியசு, 1775</small>
- *நீபா சார்டினென்சிசு* <small>கங்கர்போர்ட், 1928</small>
- *நீபா செயூராட்டி* பெர்கெவின் <small>, 1926</small>  
இவற்றில், கிழக்கு வட அமெரிக்காவின் (கனடா மற்றும் அமெரிக்கா) *நீபா அபிகுலேடா* மற்றும் ஐரோப்பா, வட ஆபிரிக்கா மற்றும் வடக்கு ஆசியாவின் *நீபா சினிரியா* ஆகியவை பரவலாகக் காணப்படுகின்றன. ஏனையவை கோர்சிகா, சார்டினியா, உருமேனியா, மொராக்கோ மற்றும் வடகிழக்கு ஆசியாவில் குறிப்பிட்ட எல்லைகளைக் கொண்டுள்ளன. இவற்றில் ஒன்றான *நீபா அனோப்தால்மா* மூவில் குகையில் காணப்படும். *நெபிடே* குடும்பத்தில் உள்ள ஒரே குகை வாழ் சிற்றினம் இதுவாகும்.  
லின்னேயஸ் பேரினத்தின் விளக்கத்தில் பல கூடுதல் சிற்றினங்களைப் பட்டியலிட்டுள்ளார். இவற்றில் பெரும்பாலானவை ஒத்ததாகக் கருதப்படுகின்றன அல்லது பிற பேரினங்களுக்கு மாற்றப்பட்டுள்ளன.
# சப்பானிய அணில்

**சப்பானிய அணில்** (*Japanese squirrel*)(*சையூரசு லிசு*) என்பது சப்பானைச் சேர்ந்த *சையூரசு* பேரினத்தைச் சேர்ந்த மர அணில் சிற்றினம் ஆகும். இதனை 1844-ல் இடச்சு விலங்கியல் நிபுணர் கோயன்ராட் ஜேக்கப் தெம்மின்க் விவரித்தார்.
# சப்பானிய அணில்

## வாழிடமும் நிலையும்

சப்பானிய அணில் ஒன்சூ, சிகொக்கு மற்றும் கியூஷூ தீவுகளில் காணப்படுகின்றது. சமீபத்தில், தென்மேற்கு ஒன்சூ மற்றும் சிகொக்கு தீவுகளில் இதன் எண்ணிக்கை குறைந்தது. இந்த சிற்றினத்தின் அழிவுக் காரணிகளில் ஒன்று மனிதர்களால் காடுகள் அழிக்கப்பட்டு வாழிடத் துண்டாக்கம் ஆகும்.
# சப்பானிய அணில்

## உணவு

சில பகுதிகளில், சப்பானிய அணிலின் உணவில் 35% வரை அக்ரூட் பருப்பு உள்ளது. சப்பானிய அணில் இருக்கும் பகுதிகளில் சப்பானிய அக்ருட் விதைப் பரவல் தடைப்பட்டு இருக்கலாம். மேலும், சப்பானிய அக்ரூட் ஜ்கலான்சு அய்லாதிபோலியா) சப்பானில் உள்ள தாழ் நில கலப்பு இன காடுகளில் உள்ள சப்பானிய அணில்களுக்கு முக்கியமான உணவாகும். சப்பானிய அணில்கள் அக்ரூட் பருப்பின் கடினமான ஓட்டைக் கடித்து, ஓட்டின் மடிப்பினை பிளந்து, பற்களைப் பிளவுக்குள் உட்பொதித்து, இரண்டு பகுதிகளாகப் பிரித்து உண்ணுகின்றது. முழு அக்ரூட் பருப்பினை சாப்பிட்டு முடிப்பதற்கான நேரத்தை இம்முறை குறைப்பதால் இந்த உத்தி திறமையானதாகத் தெரிகிறது.
# மச்சிலிப்பட்டினம் நகர்ப்புற மேம்பாட்டு ஆணையம்

**மச்சிலிப்பட்டினம் நகர்ப்புற மேம்பாட்டு ஆணையம்** (*Machilipatnam Urban Development Authority*) இந்திய மாநிலமான ஆந்திரப் பிரதேச மாநிலத்திலுள்ள ஒரு சிறப்பு நகர்ப்புற திட்டமிடல் ஆணையமாகும். 2016 ஆம் ஆண்டு பிப்ரவரித் திங்கள் முதல் தேதியன்று ஆந்திரப் பிரதேச நகர்ப்புறங்கள் (வளர்ச்சி) சட்டம் 1975 இன் கீழ் உருவாக்கப்பட்டது. ஆந்திரப் பிரதேசத்தின் கிருட்டிணா மாவட்டத்தில் உள்ள மச்சிலிப்பட்டினத்தில் இதன் தலைமையகம் அமைந்துள்ளது.
# மச்சிலிப்பட்டினம் நகர்ப்புற மேம்பாட்டு ஆணையம்

## அதிகார வரம்பு

மச்சிலிப்பட்டினம் நகர்ப்புற மேம்பாட்டு ஆணையம் 426.16 சதுரகிலோமீட்டர் (164.54 சதுர மைல்) பரப்பளவை உள்ளடக்கியுள்ளதுந. மச்சிலிப்பட்டினம் நகராட்சி ஆணையம், மச்சிலிப்பட்டினம் மண்டலத்தைச் சேற்ந்த 27 கிராமங்கள் மற்றும் பெடனா மண்டலத்திலிருந்து ஒரு தனி கிராமம் ஆகியவை இதில் இடம்பெற்றுள்ளன.
# அனந்தபுரமு-இந்துப்பூர் நகர்ப்புற மேம்பாட்டு ஆணையம்

**அனந்தபுரமு-இந்துப்பூர் நகர்ப்புற மேம்பாட்டு ஆணையம்** (*Anantapuramu–Hindupur Urban Development Authority*) என்பது இந்திய மாநிலமான ஆந்திரப் பிரதேசத்தின் அனந்தபூர் மாவட்டத்தில் உள்ள ஒரு நகர்ப்புற திட்டமிடல் நிறுவனமாகும். 2017 ஆம் ஆண்டு நவம்பர் திங்கள் 4 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் அனந்தபுரமுவை தலைமையிடமாகக் கொண்டு உருவாக்கப்பட்டது.  
அனந்தபுரமு-இந்துப்பூர் நகர்ப்புற மேம்பாட்டு ஆணையத்தின் அதிகார வரம்பு 2,791.78 சதுர கிலோமீட்டர் அளவுக்குப் (1,077.91 சதுர மைல்) பரவியுள்ளது. அனந்தபூர் மாவட்டம் மற்றும் புதிதாக உருவாக்கப்பட்ட சிறீ சத்ய சாய் மாவட்டத்தின் 18 மண்டலங்களில் உள்ள 177 கிராமங்கள் இதில் உள்ளடங்கியுள்ளன. அனந்தபுரம் மாநகராட்சியும் இந்துப்பூர் மற்றும் தர்மாவரம் ஆகிய இரண்டு நகராட்சிகளும் இவ்வாணையத்தின் ஒரு பகுதியாகும்.
# பூம் லா கணவாய்

**பூம் லா மலைக்கணவாய்** (**Bum La Pass**) இந்தியாவின் அருணாச்சலப் பிரதேசத்தின் தாவாங் மாவட்டத்திற்கும், சீனாவின் திபெத் தன்னாட்சிப் பகுதியில் உள்ள கோனா மாவட்டத்திற்கு இடையே உள்ளது. எல்லைப் பிணக்குகளை பேசுத் தீர்ப்பதற்கு, பூம் லா கணவாய் பகுதியில் இந்திய-சீன இராணுவ அதிகாரிகள் சந்திக்கும் இடம் உள்ளது. மேலும் இமயமலையின் கிழக்கில் அமைந்த இக்கணவாய் பகுதியில் இந்திய-சீன வணிகர்களின் வணிக மையமாக உள்ளது.
# பூம் லா கணவாய்

## அமைவிடம்

பூம் லா கணவாய், அருணாச்சலப் பிரதேசத்தின் தவாங் மாவட்டத்தின் நிர்வாகத் தலைமையிடமான தவாங் நகரத்திலிருந்து 37 கிலோ மீட்டர் தொலைவிலும்; சீனாவின் கோனா மாவட்டத்தின் சோனா சோங் நகரத்திலிருந்து
43 கிலோ மீட்டர் தொலைவிலும் உள்ளது. இக்கணவாய் கடல் மட்டதிலிருந்து 15,200 அடி உயரத்தில் அமைந்துள்ளது.
# பூம் லா கணவாய்

## அமைவிடம்

### 2006ல் வணிகப் பாதை திறப்பு

1962 இந்திய-சீனப் போருக்குப் பின்னர் 44 ஆண்டுகள் கழித்து 2006-ஆம் ஆண்டு முதல் மீண்டும் இரு நாட்டு வணிகர்கள் வணிகம் செய்ய மற்றும் அஞ்சல்கள் அனுப்ப பூம் லா கணவாய் பகுதியில் பாதை திறக்கப்பட்டது.
# பூம் லா கணவாய்

## தட்ப வெப்பம்

பூம் லா கணவாய் பகுதியில் ஆண்டு முழுவதும் பனி படர்ந்திருக்கும். உலகின் துடிப்பு மிக்க மலைக்கண்வாய்களில் பூம் லா கணவாயும் ஒன்றாகும்.
# பூம் லா கணவாய்

## வரலாறு

### இந்திய சீனப் போர், 1962

பூம் லா கணவாய் பகுதியில் 1962-ஆம் ஆண்டில் கடுமையான இந்திய சீனப் போர் நடைபெற்றது.
# பூம் லா கணவாய்

## வரலாறு

### 2022 எல்லைப் பிணக்கு

பூம் லா கணவாய் பகுதியில் 9 டிசம்பர் 2022 அன்று இந்திய எல்லைப்பகுதியில் புகுந்த சீன வீரர்களை, இந்திய வீரர்கள் தடுத்து நிறுத்தியதால் ஏற்பட்ட கைகலப்பு சண்டையில் இந்தியத் தரப்பில் 6 வீரர்கள் காயமடைந்தனர்.